Ο Πλανήτης των Πιθήκων: Η Αυγή

Ο Πλανήτης των Πιθήκων: Η Αυγή (αγγλικά: Dawn of the Planet of the Apes) είναι ο τίτλος της αμερικανικής ταινίας επιστημονικής φαντασίας σε σκηνοθεσία του Ματ Ριβς και σε σενάριο των Ματ Μπόμπακ, Ρικ Τζάφα και Αμάντα Σίλβερ. Στους πρωταγωνιστικούς ρόλους βρίσκονται οι Άντι Σέρκις, Τζέισον Κλαρκ και Γκάρι Όλντμαν. Είναι η συνέχεια της ταινίας Ο Πλανήτης των Πιθήκων: Η Εξέγερση, και είναι η όγδοη κινηματογραφική ταινία της σειράς Ο Πλανήτης των Πιθήκων, ενώ χρονολογικά, στην υπόθεση, είναι η δεύτερη της νέας σειράς του Πλανήτη των Πιθήκων.

Μια δεκαετία μετά τα γεγονότα της προηγούμενης ταινίας, η πλειοψηφία των ανθρώπων έχουν πεθάνει και οι πίθηκοι έχουν καταλάβει πλέον τον κόσμο. Οι επιζώντες άνθρωποι θα ξεκινήσουν πόλεμο ενάντια στους πιθήκους με στόχο τον έλεγχο του πλανήτη.

Η ταινία κυκλοφόρησε στους κινηματογράφους των ΗΠΑ στις 26 Ιουνίου, στο Σαν Φρανσίσκο, και μετά κυκλοφόρησε στις υπόλοιπες χώρες του κόσμου. Έλαβε θετικές κριτικές, οι οποίες επαίνεσαν το σενάριο, την ιστορία και τα οπτικά της ταινίας, και ήταν μια εισπρακτική επιτυχία ξεπερνώντας σε έσοδα πάνω από 708 εκατομμύρια δολάρια. Η ταινία προτάθηκε για ένα βραβείο Όσκαρ και ένα BAFTA.Κυκλοφόρησε σε DVD και σε Blu-ray στις 2 Δεκεμβρίου.

 Περίληψη 
Έχουν περάσει δέκα χρόνια από την αψιμαχία μεταξύ των ανθρώπων και των πιθήκων στη γέφυρα του Σαν Φρανσίσκο. Ο ιός ALZ-113,που ξεκίνησε από το Σαν Φρανσίσκο, προκάλεσε μια ολόκληρη πανδημία με συνέπεια να πεθάνουν πολλοί άνθρωποι. Επίσης εξαιτίας της πανδημίας, επιβλήθηκαν αυστηροί στρατιωτικοί νόμοι, από τις οποίες ξέσπασαν εμφύλιοι πόλεμοι μεταξύ των ανθρώπων σε όλες τις χώρες παγκοσμίως. Επίσης προέκυψαν και οικονομικά προβλήματα. Συνέπεια όλων αυτών ήταν να καταστραφεί η ανθρωπότητα και το 90% της ανθρωπότητας να εξαλειφθεί από προσώπου γης, ενώ οι νοήμονες πίθηκοι να σχηματίσουν και να αναπτύξουν μια δική τους κοινωνία. Οι τελευταίοι επιζώντες άνθρωποι, θέλοντας να εξολοθρεύσουν τους πιθήκους, ξεκινούν πόλεμο με αυτούς με στόχο να πάρουν τον πλανήτη τους πίσω.

 Ηθοποιοί και Χαρακτήρες  
 Πίθηκοι
Άντι Σέρκις ως ο Καίσαρας
Τόμπυ Κέμπελ ως ο Κόμπα
Νικ Θάρστον ως η Γαλάζια Μάτια
Καριν Κονόβαλ ως η Maurice 
Τέρι Νοτάρι ως ο Ρόκετ
Ντοκ Σόου ως ο Στάχτης
Τζούντι Γκριρ ως η Κορνήλια
Λι Ρος ως ο Γκρέι

Άνθρωποι
Τζέισον Κλαρκ ως ο Μάλκολμ
Γκάρι Όλντμαν ως ο Ντρέιφους 
Κέρι Ράσελ ως η Έλλη
Κόντι Σμιτ-Μακφί ως ο Αλέξανδρος
Κερκ Ασεβέντο ως ο Κάρβερ 
Ζον Αΐζ ως ο Φόστερ 
Ενρίκ Μουρτσιάνο ως ο Κεμπ 
Τζόκο Σιμς ως ο Γουέρνερ 
Κεΐρ Ο' Ντόνελ ως ο Φίνεϊ
Ο Τζέιμς Φράνκο, ο οποίος υποδύθηκε τον Γουίλ Ρόντμαν στην προηγούμενη ταινία εμφανίζεται δια μέσω αρχειακού υλικού από την προηγούμενη ταινία σε μια σκηνή όπου ο Καίσαρας βλέπει ένα βίντεο από την παιδική του ηλικία.

Βραβεία και Υποψηφιότητες
ΟργάνωσηΚατηγορίαΥποψήφιοςΑποτέλεσμαΌσκαρ  Καλύτερα Οπτικών Εφέ  Τζο Λέτερι, Νταν Λέμον, Ντάνιελ Μπάρετ και Έρικ Γουίνκουιστ  Βραβεία BAFTA Καλύτερα Ειδικά Οπτικά Εφέ  Τζο Λέτερι, Νταν Λέμον, Ντάνιελ Μπάρετ και Έρικ Γουίνκουιστ  

Παραπομπές

 Εξωτερικοί σύνδεσμοι 

 Επίσημη ιστοσελίδα 
 Ο πλανήτης των πιθήκων: Η αυγή στο IMDb
 Ο Πλανήτης των Πιθήκων: Η Αυγή στο cine.gr

Κατηγορία:Αμερικανικές ταινίες
Κατηγορία:Ταινίες παραγωγής 20th Century Fox
Κατηγορία:Ταινίες του 2014
Κατηγορία:Ταινίες τοποθετημένες στο μέλλον
Κατηγορία:Αμερικανικές ταινίες επιστημονικής φαντασίας
Κατηγορία:Μετα-αποκαλυπτικές ταινίες
Κατηγορία:Περιπέτεια επιστημονικής φαντασίας (ταινίες)
Κατηγορία:Ταινίες γυρισμένες στη Νέα Ορλεάνη
Κατηγορία:Αμερικανικές 3D ταινίες
Κατηγορία:Ταινίες της TSG Entertainment
Κατηγορία:Ο Πλανήτης των Πιθήκων (ταινίες)
Κατηγορία:Ταινίες με μουσική σύνθεση Μάικλ Τζακίνο